ddrg/super_eurlex huggingface dataset:
FI Euroopan unionin virallinen lehti L 241/1

NEUVOSTON PÄÄTÖS,

annettu 2 päivänä joulukuuta 2010,

Euroopan unionin ja Marokon kuningaskunnan välisen maataloustuotteita, jalostettuja maataloustuotteita sekä kaloja ja kalastustuotteita koskevia vastavuoroisia vapauttamistoimenpiteitä ja Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen pöytäkirjojen N:o 1, N:o 2 ja N:o 3 sekä niiden liitteiden korvaamista ja mainitun assosiaatiosopimuksen muuttamista koskevan kirjeenvaihtona tehtävän sopimuksen allekirjoittamisesta

(2012/496/EU)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,

ottaa huomioon Euroopan komission ehdotuksen,

sekä katsoo seuraavaa:

(1) Maaliskuun 1 päivänä 2000 voimaan tulleen Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen (1), jäljempänä ‧assosiaatiosopimus‧, 16 artiklassa määrätään maataloustuotteiden, jalostettujen maataloustuotteiden sekä kalojen ja kalastustuotteiden vastavuoroisen kaupan asteittaisesta vapauttamisesta.

(2) EU–Marokko-assosiaationeuvosto hyväksyi heinäkuussa 2005 Euroopan naapuruuspolitiikkaan liittyvän toimintaohjelman, joka sisältää maataloustuotteiden, jalostettujen maataloustuotteiden sekä kalojen ja kalastustuotteiden kaupan laajempaa vapauttamista koskevan erityismääräyksen.

(3) Neuvosto valtuutti 14 päivänä lokakuuta 2005 komission käymään Marokon kuningaskunnan kanssa assosiaatiosopimuksen puitteissa neuvotteluja tähän tavoitteeseen pääsemiseksi.

(4) Komissio sai 14 päivänä joulukuuta 2009 unionin puolesta päätökseen neuvottelut assosiaatiosopimuksen muuttamista koskevasta kirjeenvaihtona tehtävästä sopimuksesta, jäljempänä ‧sopimus‧.

(5) Sopimus olisi allekirjoitettava,

ON HYVÄKSYNYT TÄMÄN PÄÄTÖKSEN:

1 artikla

Allekirjoitetaan Euroopan unionin ja Marokon kuningaskunnan välinen maataloustuotteita, jalostettuja maataloustuotteita sekä kaloja ja kalastustuotteita koskevia vastavuoroisia vapauttamistoimenpiteitä ja Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen pöytäkirjojen N:o 1, N:o 2 ja N:o 3 sekä niiden liitteiden korvaamista ja mainitun assosiaatiosopimuksen muuttamista koskeva kirjeenvaihtona tehtävä sopimus, jäljempänä ‧sopimus‧, sillä varauksella, että mainittu sopimus (2) tehdään.

2 artikla

Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa unionin puolesta sillä varauksella, että se tehdään.

3 artikla

Tämä päätös tulee voimaan päivänä, jona se hyväksytään.

Tehty Brysselissä 2 päivänä joulukuuta 2010. Neuvoston puolesta Puheenjohtaja M. WATHELET

(1) EYVL L 70, 18.3.2000, s. 2.

(2) Sopimuksen teksti julkaistaan yhdessä sen tekemistä koskevan päätöksen kanssa.
(16)

Yleisiin taloudellisiin tarkoituksiin liittyviä palveluja koskevaa päätöstä sovelletaan julkisen palvelun velvoitteesta maksettaviin korvauksiin sellaisille yrityksille, joiden kaikkien toimintojen yhteenlaskettu keskimääräinen vuosiliikevaihto ennen veroja kahdelta yleisiin taloudellisiin tarkoituksiin liittyvien palvelujen toimeksiantamista edeltäneeltä tilikaudelta on alle 100 miljoonaa euroa ja joiden kyseisistä palveluista vuosittain saaman korvauksen määrä on alle 30 miljoonaa euroa, sekä yrityksille, joiden keskimääräinen vuosittainen matkustajamäärä kahdelta yleisiin taloudellisiin tarkoituksiin liittyvien palvelujen toimeksiantamista edeltäneeltä tilikaudelta on enintään miljoona matkustajaa. Kun yleisiin taloudellisiin tarkoituksiin liittyviä palveluja koskevan päätöksen edellytykset täyttyvät, julkisen palvelun velvoitteesta maksettavat korvaukset soveltuvat sisämarkkinoille eikä niihin sovelleta SEUT-sopimuksen 108 artiklan 3 kohdassa tarkoitettua ilmoitusvelvollisuutta.
(3)

Koska asetuksella (EU) N:o 1251/2011 muutettuja kynnysarvoja sovelletaan 1 päivästä tammikuuta 2012 alkaen, myös tätä päätöstä olisi sovellettava 1 päivästä tammikuuta 2012 alkaen. Sen vuoksi on tarpeen säätää, että tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
(5)

Asetuksen (EY) N:o 1290/2005 32 artiklan 6 kohdan nojalla jäsenvaltiot voivat päättää jättää takaisinperinnän suorittamatta. Tällainen päätös voidaan tehdä vain, jos takaisinperinnästä aiheutuneet ja ennakoitavat kustannukset ovat yhteensä suuremmat kuin takaisin perittävä määrä tai jos takaisinperintä osoittautuu mahdottomaksi velallisen tai väärinkäytöksestä oikeudellisesti vastuussa olevien henkilöiden maksukyvyttömyyden vuoksi, ja tämä on todettu ja hyväksytty asianomaisen jäsenvaltion kansallisen lainsäädännön mukaisesti. Jos tällainen päätös on tehty neljän vuoden kuluessa ensimmäisen asteen hallinnollisen tai oikeudellisen päätöksen tekemisestä tai kahdeksan vuoden kuluessa, jos takaisinperintää käsitellään kansallisessa tuomioistuimessa, takaisinperinnän toteuttamatta jättämisestä aiheutuvat taloudelliset seuraukset olisi katettava 100-prosenttisesti EU:n talousarviosta. Asetuksen (EY) N:o 1290/2005 32 artiklan 3 kohdassa tarkoitetussa yhteenvedossa ilmoitetaan määrät, joiden osalta jäsenvaltio on päättänyt olla toteuttamatta takaisinperintää, sekä päätöksen perustelut. Nämä määrät eivät jää asianomaisten jäsenvaltioiden vastattaviksi, vaan ne katetaan EU:n talousarviosta. Tämä päätös ei rajoita sääntöjenmukaisuutta koskevien myöhempien päätösten antamista mainitun asetuksen 32 artiklan 8 kohdan mukaisesti.
(4)

Öljyn- tai kaasunporaustoiminnassa avomerellä tapahtuvan suuronnettomuuden riski on unionin vesillä suuri. Öljyn- ja kaasunporauksen avomeriteollisuutta on useilla unionin alueilla ja toimintaa suunnitellaan kehitettävän uusilla alueilla unionin vesillä. Öljyn ja kaasun avomerituotannolla on merkittävä asema EU:n energiavarmuuden turvaamisessa.
(5)

Direktiivin 2006/42/EY liitteessä I olevan 1.3.2 kohdan, joka koskee rikkoutumisriskiä toiminnan aikana, mukaan koneen eri osien ja sen välisten liitosten on kestettävä niihin käytössä kohdistuvat kuormitukset. Jos murtumisen tai hajoamisen riski on edelleen olemassa toteutetuista toimenpiteistä huolimatta, kyseiset osat on asennettava, sijoitettava ja/tai suojattava siten, että sirpaleiden sinkoutuminen koneesta estyy ja vaaralliset tilanteet vältetään. Kyseisen direktiivin liitteessä I olevassa 1.3.3 kohdassa, joka koskee putoavista ja sinkoutuvista esineistä aiheutuvia riskejä, edellytetään varotoimenpiteiden toteuttamista putoavista tai sinkoutuvista esineistä aiheutuvien riskien estämiseksi.
(4)

Yhteisöjen tuomioistuin on todennut asiassa Altmark (1) antamassaan tuomiossa, että korvaukset julkisista palveluista eivät ole SEUT-sopimuksen 107 artiklassa tarkoitettua valtiontukea, jos neljä kumulatiivista edellytystä täyttyy. Ensinnäkin edunsaajayrityksen tehtäväksi on tosiasiassa annettava julkisen palvelun velvoitteiden täyttäminen ja nämä velvoitteet on määriteltävä selvästi. Toiseksi ne parametrit, joiden perusteella korvaus lasketaan, on etukäteen vahvistettava objektiivisesti ja läpinäkyvästi. Kolmanneksi korvaus ei saa ylittää sitä, mikä on tarpeen, jotta voidaan kattaa kaikki ne kustannukset tai osa niistä kustannuksista, joita julkisen palvelun velvoitteiden täyttäminen aiheuttaa, kun otetaan huomioon kyseisestä toiminnasta saadut tulot ja kohtuullinen voitto. Neljänneksi silloin, kun julkisen palvelun velvoitteiden täyttämisestä vastaavaa yritystä ei tietyssä konkreettisessa tapauksessa valita sellaisessa julkisia hankintoja koskevassa menettelyssä, jossa on mahdollista valita se ehdokas, joka kykenee tuottamaan kyseiset palvelut julkisyhteisön kannalta vähäisimmin kustannuksin, tarvittavan korvauksen taso on määritettävä tarkastelemalla sellaisia kustannuksia, joita hyvin johdetulle ja asetettujen julkisen palvelun velvoitteiden täyttämisen kannalta riittävillä välineillä varustetulle keskivertoyritykselle aiheutuisi kyseisten velvoitteiden täyttämisestä.
(50)

Lopuksi komissio katsoo, että määräaika, jota Suomi pitää tarpeellisena järjestelmän muuttamiseksi (23), on hyväksyttävä. Tarvittava lainsäädäntömenettely huomioon ottaen 1 päiväksi tammikuuta 2013 asetettu määräaika, johon mennessä tämän järjestelmän nykyistä oikeusperustaa muuttava laki tulisi voimaan, on kohtuullinen. Lisäksi kalastusalan yritysten ja kalastusvakuutusyhdistysten väliset voimassa olevat vakuutussopimukset on tuohon mennessä saatu uusittua vuoden 2012 aikana tuona ajankohtana sovellettavin ehdoin, ja niiden voimassaolo päättyy vuonna 2013. On kohtuullista antaa näiden sopimusten olla voimassa, kunnes niiden voimassaolo päättyy sovituin ehdoin. Sen jälkeen ne uusitaan vuonna 2013 tuolloin sovellettavien uusien ehtojen mukaisesti. Näin ollen on perusteltua asettaa ehdottomaksi määräajaksi 31 päivä joulukuuta 2013, jota seuraavana päivänä eli 1 päivänä tammikuuta 2014 tällaisten mukautettujen sopimusten on määrä tulla voimaan.
(171)

Komissio toteaa, että yksi TV2:n kilpailija on tehnyt kantelun käyttäjämaksujen käyttöönotosta. Komissio on tietoinen siitä, että perussopimuksen muiden kuin valtiontukea koskevien erityisten määräysten vastaiset tukiseikat voivat olla niin kiinteästi sidoksissa tuen kohteeseen, ettei niitä voida arvioida erikseen (101). Unionin tuomioistuin on korostanut, että velvollisuus varmistaa valtiontukisääntöjen noudattaminen yhtenäisesti perussopimuksen muiden määräysten kanssa on entistä tärkeämpää erityisesti silloin, kun myös kyseisten muiden määräysten tarkoituksena on estää kilpailun vääristyminen. Unionin tuomioistuimen oikeuskäytännössä myönnetään kuitenkin, että valtiontukimenettely ja kilpailua rajoittava menettely ovat toisistaan riippumattomia menettelyjä, ja niihin kumpaankin sovelletaan omia erityisiä menettelysääntöjä. Unionin tuomioistuin on todennut, että kun ”komissio tekee päätöksen valtiontuen soveltuvuudesta yhteismarkkinoille, se ei ole velvollinen odottamaan (…) asetuksen N:o [1] nojalla aloitetun rinnakkaisen menettelyn tulosta, jos se on tilanteen taloudellisen tarkastelun – jossa ei ole tehty mitään ilmeistä arviointivirhettä – perusteella vakuuttunut siitä, ettei tuensaaja riko [SEUT-sopimuksen 101 ja 102 artiklaa]” (102). Kilpailua koskevan asian ei näin ollen tarvitse olla muodollisesti päätetty ennen kuin komissio tekee päätöksen valtiontukiasiassa.
(3)

Asetuksen (EU) N:o 510/2011 9 artiklan 4 kohdan mukaisesti liikapäästömaksusta kertyviä määriä pidetään Euroopan unionin yleisen talousarvion osastoon 7 otettavina tuloina. Sen vuoksi on aiheellista soveltaa keräämismenettelynä Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002 (2) ja Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetussa komission asetuksessa (EY, Euratom) N:o 2342/2002 (3) vahvistettuja saamisten perintää koskevia sääntöjä.
(3)

Asetuksen (EY) N:o 443/2009 9 artiklan 4 kohdan mukaisesti liikapäästömaksusta kertyviä määriä pidetään Euroopan unionin yleisen talousarvion osastoon 7 otettavina tuloina. Sen vuoksi on aiheellista soveltaa keräämismenettelynä Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002 (2) ja Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetussa komission asetuksessa (EY, Euratom) N:o 2342/2002 (3) vahvistettuja saamisten perintää koskevia sääntöjä.
(7)

Yhteisön tilastojen laatimisesta säädetään Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta 11 päivänä maaliskuuta 2009 annetussa Euroopan parlamentin ja neuvoston asetuksessa (EY) N:o 223/2009 (5). Toimet yhteisön tilastojen laatimiseksi toteutetaan yhteisön tilasto-ohjelmasta vuosiksi 2008–2012 11 päivänä joulukuuta 2007 annetun Euroopan parlamentin ja neuvoston päätöksen N:o 1578/2007/EY (6) ja tilasto-ohjelmaan liittyvien vuosiohjelmien mukaisesti noudattaen periaatteita, jotka on esitetty tilasto-ohjelmakomitean 24 päivänä helmikuuta 2005 hyväksymissä Euroopan tilastoja koskevissa käytännesäännöissä.
(5)

Kyseeseen tuleville ympäristön osa-alueille aiheutuneet riskit arvioitiin realistisesti, ja osoitettiin, että vesistöille aiheutuu vaikutuksia, joita ei voi hyväksyä. Lisäksi flufenoksuroni hajoaa hitaasti, kertyy eliöstöön ja on toksinen (PBT). Se on myös aine, joka hajoaa erittäin hitaasti ja kertyy erittäin voimakkaasti eliöstöön (vPvB). Nämä ominaisuudet on määritetty Euroopan parlamentin ja neuvoston asetuksen (EY) N:o 1907/2006 (3) liitteessä XIII esitettyjen kriteerien mukaisesti. Flufenoksuronia käytettynä tuotetyypissä 18 ei sen vuoksi pitäisi lisätä direktiivin 98/8/EY liitteeseen I, IA tai IB.
FI Euroopan unionin virallinen lehti L 33/8

KOMISSION TÄYTÄNTÖÖNPANOPÄÄTÖS,

annettu 2 päivänä helmikuuta 2012,

Polski Rejestr Statków SA (Polish Register of Shipping) -laitoksen tunnustamisesta sisävesialusten luokituslaitokseksi

(tiedoksiannettu numerolla K(2012) 431)

(ETA:n kannalta merkityksellinen teksti)

(2012/66/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon sisävesialusten teknisistä vaatimuksista ja neuvoston direktiivin 82/714/ETY kumoamisesta 12 päivänä joulukuuta 2006 annetun Euroopan parlamentin ja neuvoston direktiivin 2006/87/EY (1) ja erityisesti sen 10 artiklan 1 kohdan ja liitteessä VII olevan II osan,

kuultuaan sisävesiväylien tavara- ja matkustajaliikenteeseen myönnettyjen kansallisten pätevyyskirjojen vastavuoroisesta tunnustamisesta 16 päivänä joulukuuta 1991 annetun neuvoston direktiivin 91/672/EY (2) 7 artiklassa mainittua komiteaa,

sekä katsoo seuraavaa:

(1) Puola on 3 päivänä heinäkuuta 2008 toimittanut komissiolle kirjeellä hakemuksen Polski Rejestr Statków SA -laitoksen (jäljempänä ’PRS’) tunnustamisesta direktiivin mukaiseksi luokituslaitokseksi. PRS:n pääkonttori sijaitsee Puolassa.

(2) Puola on liittänyt hakemukseensa tunnustamisedellytysten tarkistamiseksi tarvittavat tiedot ja asiakirjat.

(3) Huhtikuussa 2009 järjestettiin kuulemistilaisuus sisävesialusten teknisistä vaatimuksista Euroopan unionin jäsenvaltioiden asiantuntijoiden ja Reinin navigaation keskuskomission (jäljempänä ’RNKK:n’) yhteisessä kokouksessa, jossa Puolan viranomaiset ja PRS käyttivät puheenvuoron.

(4) RNKK:n sihteeristöä on kuultu direktiivin 2006/87/EY liitteessä VII olevan 4 kohdan II osan mukaisesti.

(5) Komissio on arvioinut PRS:n vastaavuuden direktiivin 2006/87/EY liitteessä VII olevan I osan perusteiden kanssa ja todennut PRS:n vastaavan niitä,

ON HYVÄKSYNYT TÄMÄN PÄÄTÖKSEN:

1 artikla

Tunnustetaan luokituslaitos PRS direktiivin 2006/87/EY 10 artiklan mukaisesti.

2 artikla

Tämä päätös on osoitettu kaikille jäsenvaltioille, joilla on direktiivin 2006/87/EY 1 artiklan 1 kohdassa tarkoitettuja sisävesiväyliä, ja Polski Rejestr Statków SA (Polish Register of Shipping) -laitokselle, Al. Gen. J. Hallera 126, 80–416, Gdańsk, Puola.

Tehty Brysselissä 2 päivänä helmikuuta 2012. Komission puolesta Siim KALLAS Varapuheenjohtaja

(1) EUVL L 389, 30.12.2006, s. 1.

(2) EYVL L 373, 31.12.1991, s. 29.
FI Euroopan unionin virallinen lehti L 33/7

KOMISSION TÄYTÄNTÖÖNPANOPÄÄTÖS,

annettu 2 päivänä helmikuuta 2012,

Russian Maritime Register of Shipping -laitoksen tunnustamisesta sisävesialusten luokituslaitokseksi

(tiedoksiannettu numerolla K(2012) 429)

(ETA:n kannalta merkityksellinen teksti)

(2012/65/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon sisävesialusten teknisistä vaatimuksista ja neuvoston direktiivin 82/714/ETY kumoamisesta 12 päivänä joulukuuta 2006 annetun Euroopan parlamentin ja neuvoston direktiivin 2006/87/EY (1) ja erityisesti sen 10 artiklan 1 kohdan ja liitteessä VII olevan II osan,

kuultuaan sisävesiväylien tavara- ja matkustajaliikenteeseen myönnettyjen kansallisten pätevyyskirjojen vastavuoroisesta tunnustamisesta 16 päivänä joulukuuta 1991 annetun neuvoston direktiivin 91/672/ETY (2) 7 artiklassa tarkoitettua komiteaa,

sekä katsoo seuraavaa:

(1) Unkari on 25 päivänä helmikuuta 2009 toimittanut komissiolle kirjeellä hakemuksen Russian Maritime Register of Shipping -laitoksen (jäljempänä ’RS’) tunnustamisesta direktiivin mukaiseksi luokituslaitokseksi. RS:n haarakonttori sijaitsee Budapestissa, Unkarissa.

(2) Unkari on liittänyt hakemuksiinsa tunnustamisedellytysten tarkistamiseksi tarvittavat tiedot ja asiakirjat.

(3) Huhtikuussa 2009 järjestettiin kuulemistilaisuus sisävesialusten teknisistä vaatimuksista Euroopan unionin jäsenvaltioiden asiantuntijoiden ja Reinin navigaation keskuskomission (jäljempänä ’RNKK:n’) yhteisessä kokouksessa, jossa Unkarin viranomaiset ja RS käyttivät puheenvuoron.

(4) Koska RNKK:n jäsenvaltiot eivät ole hyväksyneet RS:ää, komissio on ollut kirjeitse yhteydessä RNKK:n sihteeristöön direktiivin 2006/87/EY liitteessä VII olevan 4 kohdan II osan mukaisesti.

(5) Komissio on arvioinut RS:n vastaavuuden direktiivin 2006/87/EY liitteessä VII olevan I osan perusteiden kanssa ja todennut RS:n vastaavan niitä,

ON HYVÄKSYNYT TÄMÄN PÄÄTÖKSEN:

1 artikla

Tunnustetaan luokituslaitos RS direktiivin 2006/87/EY 10 artiklan mukaisesti.

2 artikla

Tämä päätös on osoitettu kaikille jäsenvaltioille, joilla on direktiivin 2006/87/EY 1 artiklan 1 kohdassa tarkoitettuja sisävesiväyliä sekä Russian Maritime Register of Shipping -laitoksen Unkarin haarakonttorille, 1 Március 15 tér, 1056 Budapest, UNKARI.

Tehty Brysselissä 2 päivänä helmikuuta 2012. Komission puolesta Siim KALLAS Varapuheenjohtaja

(1) EUVL L 389, 30.12.2006, s. 1.

(2) EYVL L 373, 31.12.1991, s. 29.
FI Euroopan unionin virallinen lehti L 33/6

KOMISSION TÄYTÄNTÖÖNPANOPÄÄTÖS,

annettu 2 päivänä helmikuuta 2012,

RINA s.p.a. (Italian Register of Shipping) -laitoksen tunnustamisesta sisävesialusten luokituslaitokseksi

(tiedoksiannettu numerolla K(2012) 402)

(ETA:n kannalta merkityksellinen teksti)

(2012/64/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon sisävesialusten teknisistä vaatimuksista ja neuvoston direktiivin 82/714/ETY kumoamisesta 12 päivänä joulukuuta 2006 annetun Euroopan parlamentin ja neuvoston direktiivin 2006/87/EY (1) ja erityisesti sen 10 artiklan 1 kohdan ja liitteessä VII olevan II osan,

kuultuaan sisävesiväylien tavara- ja matkustajaliikenteeseen myönnettyjen kansallisten pätevyyskirjojen vastavuoroisesta tunnustamisesta 16 päivänä joulukuuta 1991 annetun neuvoston direktiivin 91/672/EY (2) 7 artiklassa mainittua komiteaa,

sekä katsoo seuraavaa:

(1) Italia on 22 päivänä heinäkuuta 2008 toimittanut komissiolle kirjeellä hakemuksen RINA s.p.a. -laitoksen (jäljempänä ’RINA’) tunnustamisesta direktiivin mukaiseksi luokituslaitokseksi. RINAn pääkonttori sijaitsee Italiassa.

(2) Italia on liittänyt hakemukseensa tunnustamisedellytysten tarkistamiseksi tarvittavat tiedot ja asiakirjat.

(3) Huhtikuussa 2009 järjestettiin kuulemistilaisuus sisävesialusten teknisistä vaatimuksista Euroopan unionin jäsenvaltioiden asiantuntijoiden ja Reinin navigaation keskuskomission (jäljempänä ’RNKK:n’) yhteisessä kokouksessa, jossa Italian viranomaiset ja RINA käyttivät puheenvuoron.

(4) RNKK:n sihteeristöä on kuultu direktiivin 2006/87/EY liitteessä VII olevan 4 kohdan II osan mukaisesti.

(5) Komissio on arvioinut RINAn vastaavuuden direktiivin 2006/87/EY liitteessä VII olevan I osan perusteiden kanssa ja todennut RINAn vastaavan niitä,

ON HYVÄKSYNYT TÄMÄN PÄÄTÖKSEN:

1 artikla

Tunnustetaan luokituslaitos RINA direktiivin 2006/87/EY 10 artiklan mukaisesti.

2 artikla

Tämä päätös on osoitettu kaikille jäsenvaltioille, joilla on direktiivin 2006/87/EY 1 artiklan 1 kohdassa tarkoitettuja sisävesiväyliä, ja Italian Register of Shipping -laitokselle, Via Corsica 12, 16128 Genova, Italia.

Tehty Brysselissä 2 päivänä helmikuuta 2012. Komission puolesta Siim KALLAS Varapuheenjohtaja

(1) EUVL L 389, 30.12.2006, s. 1.

(2) EYVL L 373, 31.12.1991, s. 29.
1.

Rajoittamatta direktiivin 2000/29/EY liitteessä III olevassa A osassa (9, 16, 18) ja liitteessä IV olevan A osan I jaksossa (14, 15, 17, 18, 19.2, 20, 22.1, 22.2, 23.1, 23.2, 32.1, 32.3, 33, 34, 36.1, 39, 40, 43, 44, 46) olevien säännösten soveltamista, Kiinaa lukuun ottamatta sellaisista kolmansista maista, joissa mainittua organismia tiedetään esiintyvän, peräisin olevien mainittujen kasvien mukana on oltava kyseisen direktiivin 13 artiklan 1 kohdassa tarkoitettu todistus, jonka kohdassa ”lisäilmoitus” todetaan, a) että kasvit on kasvatettu yhtäjaksoisesti tuotantopaikassa, joka on alkuperämaan kansallisen kasvinsuojeluelimen rekisteröimä ja valvoma ja joka sijaitsee kyseisen elimen asiaankuuluvien kasvinsuojelutoimenpiteitä koskevien kansainvälisten standardien mukaisesti vahvistamalla kasvintuhoojista vapaalla alueella. Kohdassa ”alkuperäpaikka” ilmoitetaan kasvintuhoojista vapaan alueen nimi; tai b) että kasvit on kasvatettu vähintään kahden vuoden ajan ennen vientiä tuotantopaikassa, joka on vahvistettu Anoplophora chinensis (Forster) -organismista vapaaksi kasvinsuojelutoimenpiteitä koskevien kansainvälisten standardien mukaisesti ja i) joka on alkuperämaan kansallisen kasvinsuojeluelimen rekisteröimä ja valvoma; ja ii) jossa on vuosittain tehty vähintään kaksi huolellista virallista tarkastusta asianmukaisina ajankohtina Anoplophora chinensis (Forster) -organismin varalta, eikä organismista ole havaittu mitään merkkejä; ja iii) jossa kasvit on kasvatettu paikassa, — joka on fyysisesti täysin suojattu Anoplophora chinensis (Forster) -organismin kulkeutumiselta; tai — jossa sovelletaan asianmukaisia ennaltaehkäiseviä käsittelyjä ja jonka ympärillä on vähintään kahden kilometrin säteelle ulottuva puskurivyöhyke, jolla tehdään vuosittain asianmukaisina ajankohtina virallisia tutkimuksia Anoplophora chinensis (Forster) -organismin esiintymisen tai merkkien varalta. Jos löytyy merkkejä Anoplophora chinensis (Forster) -organismista, toteutetaan välittömästi hävittämistoimenpiteitä puskurivyöhykkeen kasvintuhoojista vapaan aseman palauttamiseksi; ja iv) jossa kasvilähetyksille on välittömästi ennen vientiä tehty huolellinen virallinen tarkastus mainitun organismin esiintymisen varalta erityisesti kasvien juurissa ja varsissa. Tarkastukseen on sisällyttävä kohdennettu destruktiivinen näytteenotto. Näytteiden määrän tarkastusta varten on oltava sellainen, että se mahdollistaa vähintään 1 prosentin tartuntatason toteamisen 99 prosentin luotettavuustasolla; tai c) että kasvit on kasvatettu perusrungoista, jotka täyttävät b alakohdan vaatimukset, ja vartettu jaloversoilla, jotka täyttävät seuraavat vaatimukset: i) vartettujen jaloversojen halkaisija on vientihetkellä enintään 1 cm paksuimmasta kohdastaan; ii) vartetut kasvit on tarkastettu b alakohdan iv alakohdan mukaisesti.
8.1.

Yleiskokous on CLARIN ERICin elin, jolla on täysi päätösvalta, ja se edustaa CLARIN ERICin jäseniä. Kullakin jäsenellä on yksi ääni. Jokaista jäsentä edustavan tahon on nimettävä yksi virallinen edustaja. Lisäksi jokaisella jäsenellä voi olla mukanaan asiantuntija. Jokainen valtuuskunta voi näin ollen koostua kahdesta henkilöstä, mutta äänivalta on virallisella edustajalla.
(1)

Koska raaka-aineiden saatavuus on taloudellisesti tärkeää unionille ja koska Venäjän federaatio on unionin tärkeä raaka-aineiden toimittaja, komissio on neuvotellut Venäjän federaation kanssa jälkimmäisen sitoumuksista vähentää tai poistaa nykyisin sovellettavia vientitulleja.